Ericu950/Stoicheia-meter-silver huggingface dataset:
οὐδεὶς γὰρ ἐθίζεται φεύγειν καὶ ἀποτρίβεσθαι τῆς ψυχῆς ὃ μὴ δυσχεραίνει .
δυσχεραίνομεν δὲ τὰ πάθη , ὅταν τὰς βλάβας καὶ τὰς αἰσχύνας τὰς ἀπ αὐτῶν τῷ λόγῳ κατανοήσωμεν ὥσπερ νῦν κατανοοῦμεν ἐπὶ τῶν ἀδολέσχων , ὅτι φιλεῖσθαι βουλόμενοι μισοῦνται , χαρίζεσθαι θέλοντες ἐνοχλοῦσι , θαυμάζεσθαι δοκοῦντες καταγελῶνται , κερδαίνοντες οὐδὲν ἀναλίσκουσιν ·
ἀδικοῦσι τοὺς φίλους , ὠφελοῦσι τοὺς ἐχθρούς , ἑαυτοὺς ἀπολλύουσιν .
ὥστε τοῦτο πρῶτον ἴαμα καὶ φάρμακόν ἐστι τοῦ πάθους , ὁ τῶν ἀπ αὐτοῦ γιγνομένων αἰσχρῶν καὶ ὀδυνηρῶν ἐπιλογισμός .
δευτέρῳ δὲ χρηστέον ἐπιλογισμῷ τῷ τῶν ἐναντίων , ἀκούοντας ἀεὶ καὶ μεμνημένους καὶ πρόχειρ ἔχοντας τὰ τῆς ἐχεμυθίας ἐγκώμια , καὶ τὸ σεμνὸν καὶ τὸ ἅγιον καὶ τὸ μυστηριῶδες τῆς σιωπῆς , καὶ ὅτι θαυμάζονται μᾶλλον καὶ ἀγαπῶνται καὶ σοφώτεροι δοκοῦσι τῶν ἐξηνίων τούτων καὶ φερομένων οἱ στρογγύλοι καὶ βραχυλόγοι , καὶ ὧν πολὺς νοῦς ἐν ὀλίγῃ λέξει συνέσταλται .
καὶ γὰρ Πλάτων τοὺς τοιούτους ἐπαινεῖ , δεινοῖς ἀκοντισταῖς ἐοικέναι λέγων , οὖλα καὶ πυκνὰ καὶ συνεστραμμένα φθεγγομένους .
καὶ ὁ Λυκοῦργος εἰς ταύτην τὴν δεινότητα τοὺς πολίτας εὐθὺς ἐκ παίδων τῇ σιωπῇ πιέζων συνῆγε καὶ κατεπύκνου .
καθάπερ γὰρ οἱ Κελτίβηρες ἐκ τοῦ σιδήρου τὸ στόμωμα ποιοῦσιν , ὅταν 0 ·
κατορύξαντες εἰς τὴν γῆν τὸ πολὺ καὶ γεῶδες ἀποκαθήρωσιν , οὕτως ὁ Λακωνικὸς λόγος οὐκ ἔχει φλοιόν , ἀλλ εἰς αὐτὸ τὸ δραστήριον ἀφαιρέσει τοῦ περιττοῦ διωκόμενος στομοῦται ·
τὸ γὰρ ἀποφθεγματικὸν αὐτοῖς τοῦτο καὶ τὸ μετ εὐστροφίας ὀξὺ πρὸς τὰς ἀπαντήσεις ἐκ τῆς πολλῆς περιγίγνεται σιωπῆς .
καὶ δεῖ τὰ τοιαῦτα μάλιστα τοῖς ἀδολέσχοις προβάλλειν ὅσην χάριν ἔχει καὶ δύναμιν , οἷόν ἐστι τὸ Λακεδαιμόνιοι Φιλίππῳ Διονύσιος ἐν Κορίνθῳ καὶ πάλιν γράψαντος αὐτοῖς τοῦ Φιλίππου ἂν ἐμβάλω εἰς τὴν Λακωνικήν , ἀναστάτους ὑμᾶς ποιήσω , ἀντέγραψαν αἴκα 0 .
δημητρίου δὲ τοῦ βασιλέως ἀγανακτοῦντος καὶ βοῶντος ἕνα πρὸς ἐμὲ Λακεδαιμόνιοι πρεσβευτὴν ἔπεμψαν οὐ καταπλαγεὶς ὁ πρεσβευτής ἕν εἶπε ποτὶ ἕνα θαυμάζονται δὲ καὶ τῶν παλαιῶν οἱ βραχυλόγοι .
καὶ τῷ ἱερῷ τοῦ Πυθίου Ἀπόλλωνος οὐ τὴν Ἰλιάδα καὶ τὴν Ὀδύσσειαν οὐ δὲ τοὺς Πινδάρου παιᾶνας ἐπέγραψαν οἱ Ἀμφικτύονες , ἀλλὰ τὸ γνῶθι σαυτόν καὶ τὸ μηδὲν ἄγαν καὶ τὸ ἐγγύα πάρα δ ἄτα , θαυμάσαντες τῆς λέξεως τὸ εὔογκον καὶ τὸ λιτόν , ἐν βραχεῖ σφυρήλατον νοῦν περιεχούσης .
αὐτὸς δ ὁ θεὸς οὐ φιλοσύντομός ἐστι καὶ βραχυλόγος ἐν τοῖς χρησμοῖς , καὶ Λοξίας καλεῖται διὰ τὸ φεύγειν τὴν ἀδολεσχίαν μᾶλλον ἢ τὴν ἀσάφειαν 0 ;
οἱ δὲ συμβολικῶς ἄνευ φωνῆς ἃ δεῖ φράζοντες οὐκ ἐπαινοῦνται καὶ θαυμάζονται διαφερόντως ;
ὡς Ἡράκλειτος , ἀξιούντων αὐτὸν τῶν πολιτῶν γνώμην τιν εἰπεῖν περὶ ὁμονοίας , ἀναβὰς ἐπὶ τὸ βῆμα καὶ λαβὼν ψυχροῦ κύλικα καὶ τῶν ἀλφίτων ἐπιπάσας καὶ τῷ γλήχωνι κινήσας , ἐκπιὼν ἀπῆλθεν ἐπιδειξάμενος αὐτοῖς , ὅτι τὸ τοῖς τυχοῦσιν ἀρκεῖσθαι καὶ μὴ δεῖσθαι τῶν πολυτελῶν ἐν εἰρήνῃ καὶ ὁμονοίᾳ διατηρεῖ τὰς πόλεις 0 .
σκιλοῦρος δὲ καταλιπὼν ὀγδοήκοντα παῖδας , ὁ Σκυθῶν βασιλεύς , ᾔτησε δέσμην δορατίων , ὅτ ἀπέθνῃσκε , καὶ λαβόντας ἐκέλευσε καταθραῦσαι καὶ κατεάξαι συνδεδεμένην καὶ ἀθρόαν ὡς δ ἀπεῖπον , αὐτὸς ἓν καθ ἓν ἕλκων πάντα ῥᾳδίως διέκλασε ·
τὴν συμφωνίαν αὐτῶν καὶ τὴν ὁμόνοιαν ἰσχυρὸν ἀποφαίνων καὶ δυσκαθαίρετον , ἀσθενὲς δὲ τὴν διάλυσιν καὶ οὐ μόνιμον 0 .
εἰ δὴ ταῦτα καὶ τὰ τοιαῦτα συνεχῶς τις σκοποῖ καὶ ἀναλαμβάνοι , παύσαιτ ἂν ἴσως ἡδόμενος τῷ φλυαρεῖν .
ἐμὲ δὲ κ ἀκεῖνος ὁ οἰκέτης εὖ μάλα δυσωπεῖ , τὸ προσέχειν τῷ λόγῳ καὶ κρατεῖν προαιρέσεως ἡλίκον ἐστὶν ἐνθυμούμενον .
πούπιος Πείσων ὁ ῥήτωρ μὴ βουλόμενος ἐνοχλεῖσθαι προσέταξε τοῖς οἰκέταις πρὸς τὰ ἐρωτώμενα λαλεῖν καὶ μηδὲν πλέον .
εἶτα Κλώδιον ἄρχοντα δεξιώσασθαι βουλόμενος ἐκέλευσε κληθῆναι , καὶ παρεσκευάσατο λαμπρὰν ὡς εἰκὸς ἑστίασιν 0 .
ἐνστάσης δὲ τῆς ὥρας , οἱ μὲν ἄλλοι παρῆσαν ὁ δὲ Κλώδιος 0 ;
προσεδοκᾶτο ·
καὶ πολλάκις ἔπεμψε τὸν εἰωθότα καλεῖν οἰκέτην , ἐποψόμενον εἰ πρόσεισιν .
ὡς δ ἦν ἑσπέρα καὶ ἀπέγνωστο τί δ ;
ἔφη πρὸς τὸν οἰκέτην ἐκάλεσας αὐτόν ;
ἔγωγ εἶπε .
διὰ οὖν οὐκ ἀφῖκται ;
κ ἀκεῖνος ὅτι ἠρνήσατο 0 .
πῶς οὖν οὐκ εὐθὺς ἔφρασας ;
ὅτι τοῦτὸ μ οὐκ ἠρώτησας 0 .
οὕτω μὲν Ῥωμαϊκὸς οἰκέτης , ὁ δ Ἀττικὸς ἐρεῖ τῷ δεσπότῃ σκάπτων ἐφ οἷς γεγόνασιν αἱ διαλύσεις 0 .
οὕτω μέγα πρὸς πάνθ ὁ ἐθισμός ἐστι , καὶ περὶ τούτου γ ἤδη λέγωμεν .
οὐ γὰρ ἔστιν ὡς χαλινῶν ἐφαψαμένους ἐπισχεῖν τὸν ἀδολέσχην , ἀλλ ἔθει δεῖ κρατῆσαι τοῦ νοσήματος .
πρῶτον μὲν οὖν ἐν ταῖς τῶν πέλας ἐρωτήσεσι σαυτὸν ἔθιζε σιωπᾶν , μέχρι οὗ πάντες ἀπείπωνται τὴν ἀπόκρισιν ·
οὐ γάρ τι βουλῆς τ αὐτὸ καὶ δρόμου τέλος ὥς φησι Σοφοκλῆς , οὐδέ γε φωνῆς καὶ ἀποκρίσεως ἀλλ ἐκεῖ μὲν ἡ νίκη τοῦ φθάσαντός ἐστιν , ἐνταῦθα δέ , ἐὰν μὲν ἱκανῶς ἕτερος ἀποκρίνηται , καλῶς ἔχει 0 ;
συνεπαινέσαντα καὶ συνεπιφήσαντα δόξαν εὐμενοῦς ἀνθρώπου λαβεῖν ·
ἐὰν δὲ μή , τότε καὶ διδάξαι τὸ ἠγνοημένον καὶ ἀναπληρῶσαι τὸ ἐλλεῖπον , ἀνεπίφθονον καὶ οὐκ ἄκαιρόν ἐστι ; 0 .
μάλιστα δὲ φυλάττωμεν ἑαυτούς , ὅπως μὴ ἑτέρου τινὸς ἐρωτηθέντος αὐτοὶ προλαμβάνωμεν ὑποφθάνοντες τὴν ἀπόκρισιν .
ἴσως μὲν γὰρ οὐ δ ἄλλο τι καλῶς ἔχον ἐστίν , αἰτηθέντος ἑτέρου , παρωσαμένους ἐκεῖνον αὐτοὺς ;
ἐπαγγέλλεσθαι ·
δόξομεν γὰρ ἅμα καὶ τοῦτον ὡς παρασχεῖν ὃ αἰτεῖται μὴ δυνάμενον , κ ἀκεῖνον ὡς αἰτεῖν παρ ὧν δύναται λαβεῖν οὐκ ἐπιστάμενον , ὀνειδίζειν μάλιστα δ ὕβριν φέρει περὶ τὰς ἀποκρίσεις ἡ τοιαύτη προπέτεια καὶ θρασύτης 0 ·
συνεμφαίνει γὰρ ὁ φθάνων ἐν τῷ ἀποκρίνασθαι τὸν ἐρωτώμενον τὸ τί τούτου δέῃ ;
καὶ ʽτί οὗτος οἶδε ;
κ ἀμοῦ παρόντος , περὶ τούτων οὐδένα δεῖ ἄλλον ἐρωτᾶν καίτοι πολλάκις τινὰς ἐρωτῶμεν οὐ τοῦ λόγου δεόμενοι , φωνὴν δέ τινα καὶ φιλοφροσύνην ἐκκαλούμενοι παρ αὐτῶν , καὶ προαγαγεῖν εἰς ὁμιλίαν ἐθέλοντες , ὡς Σωκράτης Θεαίτητον καὶ Χαρμίδην 0 .
ὅμοιον οὖν τῷ τὸν ὑφ ἑτέρου βουλόμενον φιληθῆναι προδραμόντα φιλεῖν αὐτὸν ἢ τὸν ἑτέρῳ προσβλέποντα μεταστρέφειν εἰς ἑαυτὸν τὸ προλαμβάνειν τὰς ἀποκρίσεις καὶ τὰ ὦτα μετάγειν , καὶ τὴν διάνοιαν ἕλκειν καὶ ἀποστρέφειν πρὸς ἑαυτόν 0 1 ·
ὅπου , κ ἂν ἀπείπηται τὸν λόγον ὁ αἰτηθείς , ἐπισχόντα καλῶς ἔχει καὶ πρὸς τὸ βουλόμενον τοῦ ἐρωτῶντος ἁρμοσάμενον ὡς ἐπὶ κλῆσιν ἀλλοτρίαν τὴν ἀπόκρισιν , αἰδημόνως καὶ κοσμίως ἀπαντᾶν , καὶ γὰρ οἱ μὲν ἐρωτηθέντες , ἂν σφαλῶσιν ἐν τῷ ἀποκρίνεσθαι , συγγνώμης δικαίας τυγχάνουσιν 0 ·
ὁ δ αὐθαιρέτως ὑφιστάμενος καὶ προλαμβάνων τὸν λόγον ἀηδὴς μέν ἐστι καὶ κατορθῶν , διαμαρτάνων δὲ παντάπασιν ἐπίχαρτος γίγνεται καὶ καταγέλαστος .
δεύτερον τοίνυν ἄσκημα πρὸς τὰς ἰδίας ἀποκρίσεις ἐστίν , αἷς οὐχ ἣκιστα δεῖ προσέχειν τὸν ἀδόλεσχον ·
πρῶτον μέν , ἵνα μὴ λάθῃ τοῖς ἐπὶ γέλωτι καὶ ὕβρει προκαλουμένοις εἰς λόγους αὐτὸν ἀποκρινόμενος μετὰ σπουδῆς 0 .
ἔνιοι γὰρ οὐδὲν δεόμενοι διατριβῆς δὲ καὶ παιδιᾶς ἕνεκα συνθέντες τινὰς ἐρωτήσεις προβάλλουσι τοῖς τοιούτοις καὶ ἀνακινοῦσιν αὐτῶν τὸν λῆρον ·
ὃ δεῖ φυλάττεσθαι , καὶ μὴ ταχὺ τῷ λόγῳ μη δ ὥσπερ χάριν ἔχοντας ἐπιπηδᾶν , ἀλλὰ καὶ τὸν τρόπον τοῦ πυνθανομένου σκοπεῖν καὶ τὴν χρείαν .
ὅταν δὲ φαίνηται τῷ ὄντι βουλόμενος μαθεῖν , ἐθιστέον ἐφιστάναι καὶ ποιεῖν τι διάλειμμα μεταξὺ τῆς ἐρωτήσεως καὶ τῆς ἀποκρίσεως ·
ἐν ᾧ προσθεῖναι μὲν ὁ ἐρωτῶν , εἴ τι βούλεται , δύναται , σκέψασθαι δ αὐτὸς περὶ ὧν ἀποκρινεῖται , καὶ μὴ κατατρέχειν μη δὲ καταχωννύναι τὴν ἐρώτησιν , ἔτι πυνθανομένοις πολλάκις ὑπὸ σπουδῆς ἄλλας ἀντ ἄλλων ἀποκρίσεις διδόντα .
ἡ μὲν γὰρ Πυθία καὶ πρὸ ἐρωτήσεως αὐθωρὶ χρησμοὺς εἴωθέ τινας ἐκφέρειν ·
ὁ γὰρ θεός , ᾧ λατρεύει , καὶ κωφοῦ ξυνίησι καὶ οὐ λαλέοντος ἀκούει .
τὸν δὲ βουλόμενον ἐμμελῶς ἀποκρίνασθαι δεῖ τὴν , διάνοιαν ἀναμεῖναι καὶ τὴν προαίρεσιν ἀκριβῶς καταμαθεῖν τοῦ πυνθανομένου , μὴ γένηται τὸ κατὰ τὴν παροιμίαν ἄμας ἀπῄτουν , οἱ δ ἀπηρνοῦντο σκάφας .
ἄλλως δὲ τὸ λάβρον τοῦτο καὶ πρὸς τοὺς λόγους ὀξύπεινον ἀνακρουστέον , ἵνα μὴ δοκῇ καθάπερ ῥεῦμα τῇ γλώττῃ πάλαι προσιστάμενον ἀσμένως ὑπὸ τῆς ἐρωτήσεως ἐξερᾶσθαι 0 .
καὶ γὰρ ὁ Σωκράτης οὕτως ἐκόλουε τὴν δίψαν , οὐκ ἐφιεὶς ἑαυτῷ πιεῖν μετὰ γυμνάσιον , εἰ μὴ τὸν πρῶτον ἐκχέοι κάδον ἀνιμήσας , ὅπως ἐθίζηται τὸν τοῦ λόγου καιρὸν ἀναμένειν τὸ ἄλογον .
ἔστι τοίνυν τρία γένη τῶν πρὸς τὰς ἐρωτήσεις ἀποκρίσεων , τὸ μὲν ἀναγκαῖον τὸ δὲ φιλάνθρωπον τὸ δὲ περισσόν 0 1 .
οἷον πυθομένου τινὸς εἰ Σωκράτης ἔνδον , ὁ μὲν ἀπροθύμως καὶ ὥσπερ ἄκων ἀποκρίνεται τὸ οὐκ ἔνδον 0 ·
ἐὰν δὲ βούληται λακωνίζειν , καὶ τὸ ἔνδον ἀφελὼν αὐτὴν μόνην φθέγξεται τὴν ἀπόφασιν ·
ὡς ἐκεῖνοι , Φιλίππου γράψαντος εἰ δέχονται τῇ πόλει αὐτόν , εἰς χάρτην ΟΥ μέγα γράψαντες ἀπέστειλαν 0 .
ὁ δὲ φιλανθρωπότερον ἀποκρίνεται οὐκ ἔνδον ἀλλ ἐπὶ ταῖς τραπέζαις ·
κ ἂν βούληται προσεπιμετρῆσαι , ξένους τινὰς ἐκεῖ περιμένων .
ὁ δὲ περιττὸς καὶ ἀδολέσχης , ἄν γε δὴ τύχῃ καὶ τὸν Κολοφώνιον ἀνεγνωκὼς Ἀντίμαχον , οὐκ ἔνδον φησὶν ἀλλ ἐπὶ ταῖς τραπέζαις , ξένους ἀναμένων Ἴωνας , ὑπὲρ ὧν αὐτῷ γέγραφεν Ἀλκιβιάδης περὶ Μίλητον ὤν , καὶ παρὰ Τισσαφέρνει διατρίβων , τῷ τοῦ μεγάλου σατράπῃ βασιλέως , ὃς πάλαι μὲν ἐβοήθει Λακεδαιμονίοις , νῦν δὲ προστίθεται δι Ἀλκιβιάδην Ἀθηναίοις ·
ὁ γὰρ Ἀλκιβιάδης ἐπιθυμῶν κατελθεῖν εἰς τὴν πατρίδα τὸν Τισσαφέρνην μετατίθησι καὶ ὅλως τὴν ὀγδόην Θουκυδίδου κατατεινάμενος ἐρεῖ καὶ κατακλύσει τὸν ἄνθρωπον , ἕως φθάσῃ καὶ Μίλητος ἐκπολεμωθεῖσα καὶ φυγαδευθεὶς τὸ δεύτερον Ἀλκιβιάδης .
μάλιστα δὴ περὶ τοῦτο δεῖ τὴν ἀδολεσχίαν συνέχειν ὥσπερ εἰς ἴχνος ἐμβιβάζοντα τὴν ἐρώτησιν καὶ ὡς κέντρῳ καὶ διαστήματι τῇ χρείᾳ τοῦ πυνθανομένου περιγράφοντα τὴν ἀπόκρισιν 0 .
καρνεάδην μὲν γὰρ οὔπω μεγάλην ἔχοντα δόξαν , ἐν τῷ γυμνασίῳ διαλεγόμενον πέμψας ὁ γυμνασίαρχος ἐκέλευσεν ὑφεῖναι τὸ μέγεθος τῆς φωνῆς  ἦν γὰρ μεγαλοφωνότατος  ·
εἰπόντος δ ἐκείνου δός μοι μέτρον φωνῆς ,  οὐ φαύλως ὑπέτυχε δίδωμι τὸν προσδιαλεγόμενον .
τῷ δ ἀποκρινομένῳ μέτρον ἔστω ἡ τοῦ ἐρωτῶντος βούλησις .
καὶ μὴν ὥσπερ ὁ Σωκράτης 0 1 ;
ἐκέλευε φυλάττεσθαι τῶν σιτίων ὅσα μὴ πεινῶντας ἐσθίειν ἀναπείθει καὶ τῶν πωμάτων ὅσα πίνειν μὴ διψῶντας , οὕτω χρὴ καὶ τῶν λόγων τὸν ἀδολέσχην , οἷς ἥδεται μάλιστα καὶ κέχρηται κατακόρως , τούτους φοβεῖσθαι καὶ πρὸς τούτους ἐπιρρέοντας ἀντιβαίνειν 0 .
οἷον οἱ στρατιωτικοὶ πολέμων εἰσὶ διηγηματικοί ·
καὶ τὸν Νέστορα τοιοῦτον ὁ ποιητὴς εἰσάγει , τὰς αὑτοῦ πολλάκις ἀριστείας καὶ πράξεις διηγούμενον .
ἐπιεικῶς δὲ καὶ τοῖς περὶ δίκας εὐστοχήσασιν ἢ παρ ἡγεμόσι καὶ βασιλεῦσιν ἀπροσδοκήτως εὐημερήσασιν ὥσπερ νόσημά τι προσπίπτει καὶ παρακολουθεῖ τὸ μεμνῆσθαι καὶ διηγεῖσθαι πολλάκις , ὃν τρόπον εἰσῆλθον προσήχθησαν ἠγωνίσαντο διελέχθησαν , ἐξήλεγξαν ἀντιδίκους τινὰς ἢ κατηγόρους , ἐπῃνέθησαν 0 .
πολλῷ γάρ ἐστιν ἡ χαρὰ τῆς κωμικῆς ἐκείνης ἀγρυπνίας λαλίστερον , ἀναρριπίζουσα πολλάκις ἑαυτὴν καὶ πρόσφατον ποιοῦσα τοῖς διηγήμασιν .
ὅθεν ὀλισθηροὶ πρὸς τοὺς τοιούτους τῶν λόγων εἰσὶν ἐκ πάσης προφάσεως οὐ γὰρ μόνον ὅπου τις ἀλγεῖ , κεῖθι καὶ τὴν χεῖρ ἔχει ,  ἀλλὰ καὶ τὸ ἡδόμενον ἕλκει τὴν φωνὴν ἐφ ἑαυτὸ καὶ περιάγει τὴν γλῶτταν , ἐπερείδειν ἀεὶ τῇ μνήμῃ βουλόμενον .
οὕτω καὶ τοῖς ἐρωτικοῖς ἡ πλείστη διατριβὴ περὶ λόγους μνήμην τινὰ τῶν ἐρωμένων ἀναδιδόντας 0 ·
οἵ γε κ ἂν μὴ πρὸς ἀνθρώπους , πρὸς ἄψυχα περὶ αὐτῶν διαλέγονται ὦ φιλτάτη κλίνη καὶ Βακχὶς θεὸν σ ἐνόμισεν , εὔδαιμον λύχνε καὶ τῶν θεῶν μέγιστος ἐν ταύτῃ δοκεῖς 0 .
ἔστι μὲν οὖν ἀτεχνῶς ἡ λευκὴ στάθμη πρὸς τοὺς λόγους ὁ ἀδόλεσχος ·
οὐ μὴν ἀλλ ὁ μᾶλλον ἑτέρων ἑτέροις προσπεπονθὼς ὀφείλει τούτους φυλάττεσθαι καὶ ἀνέχειν ἑαυτὸν ἀπὸ τούτων καὶ ἀνακρούειν , ὡς πορρωτάτω προάγειν καὶ ἀπομηκύνειν ἀεὶ δι ἡδονὴν δυναμένων .
τὸ δ αὐτὸ τοῦτο καὶ πρὸς τοὺς λόγους ἐκείνους πεπόνθασιν , ἐν οἷς κατ ἐμπειρίαν ἢ ἕξιν τινὰ τῶν ἄλλων διαφέρειν νομίζουσι .
φίλαυτος γὰρ ὢν καὶ φιλόδοξος ὁ τοιοῦτος νέμει τὸ πλεῖστον ἡμέρας τούτῳ μέρος , ἵν αὐτὸς αὑτοῦ τυγχάνει κράτιστος ὤν , ἐν ἱστορίαις ὁ ἀναγνωστικός ἐν τεχνολογίαις ὁ γραμματικός , ἐν διηγήμασι ξενικοῖς ὁ πολλὴν χώραν ἐπεληλυθὼς καὶ πεπλανημένος 0 1 2 .
ὥστε καὶ ταῦτα δεῖ φυλάττεσθαι ·
δελεαζομένη γὰρ ὑπ αὐτῶν ἡ ἀδολεσχία καθάπερ ζῷον ἐπὶ νομὰς συνήθεις πρόεισι 0 .
θαυμαστὸς δ ὁ Κῦρος , ὅτι καὶ τὰς ἁμίλλας ἐποιεῖτο πρὸς τοὺς ἥλικας , οὐκ ἐν οἷς κρείττων ἀλλ ἐν οἷς ἀπειρότερος ἦν ἐκείνων , εἰς ταῦτα προκαλούμενος 0 ·
ἵνα μή τε λυπῇ παρευδοκιμῶν καὶ μανθάνων ὠφελῆται .
ὁ δ ἀδολέσχης τ οὐναντίον , ἂν μέν τις ἐμπέσῃ λόγος , ἐξ οὗ μαθεῖν τι δύναται καὶ πυθέσθαι τῶν ἀγνοουμένων , τοῦτον ἐξωθεῖ καὶ ἐκκρούει , μισθὸν οὕτω δοῦναι βραχὺν τῷ σιωπῆσαι μὴ δυνάμενος ·
εἰς δὲ τὰς ἑώλους καὶ πολυπατήτους κύκλῳ περιιὼν εἰσελαύνει ῥαψῳδίας τὸν λόγον ·
ὡς τῶν παρ ἡμῖν τις κατὰ τύχην ἀνεγνωκὼς δύο τῶν Ἐφόρου βιβλίων ἢ τρία , πάντας ἀνθρώπους κατέτριβε καὶ πᾶν ἀνάστατον ἐποίει συμπόσιον , ἀεὶ τὴν ἐν Λεύκτροις μάχην καὶ τὰ συνεχῆ διηγούμενος ·
ὅθεν Ἐπαμεινώνδας παρωνύμιον ἔσχεν .
οὐ μὴν ἀλλὰ τοῦτό γε τῶν κακῶν ἐλάχιστόν ἐστι .
, καὶ δεῖ παρατρέπειν εἰς ταῦτα τὴν ἀδολεσχίαν ἧττον γὰρ ἀηδὲς ἔσται τὸ λάλον ἐν τῷ φιλολόγῳ πλεονάζον .
ἐθιστέον δὲ καὶ γράφειν τι τοὺς τοιούτους καὶ διαλέγεσθαι κατ ἰδίαν .
ὁ μὲν γὰρ Στωικὸς Ἀντίπατρος , ὡς ἔοικε , μὴ δυνάμενος μη δὲ βουλόμενος ὁμόσε χωρεῖν τῷ Καρνεάδῃ μετὰ πολλοῦ ῥεύματος εἰς τὴν Στοὰν φερομένῳ , γράφων δὲ καὶ πληρῶν τὰ βιβλία τῶν πρὸς αὐτὸν ἀντιλογιῶν καλαμοβόας ἐπεκλήθη ·
τὸν δ ἀδολέσχην ἴσως ἂν ἡ πρὸς τὸ γράφειν σκιαμαχία καὶ ἡ βοὴ τοῦ πλήθους ἀπερύκουσα καθ ἡμέραν ἐλαφρότερον παρασκευάσειε τοῖς συνοῦσιν , ὥσπερ οἱ κύνες εἰς λίθους καὶ ξύλα τὸν θυμὸν ἀφέντες ἧττόν εἰσι χαλεποὶ τοῖς ἀνθρώποις .
ἁρμόσει δ αὐτοῖς σφόδρα καὶ τὸ μετὰ κρειττόνων ἀεὶ καὶ πρεσβυτέρων ὁμιλεῖν αἰσχυνόμενοι γὰρ αὐτῶν τὴν δόξαν ἐν ἔθει γενήσονται τοῦ σιωπᾶν .
τούτοις δ ἀεὶ δεῖ καταμεμῖχθαι καὶ συμπεπλέχθαι τοῖς ἐθισμοῖς ·
τὴν προσοχὴν ἐκείνην καὶ τὸν ἐπιλογισμόν , ὅταν τι μέλλωμεν λαλεῖν καὶ τὰ ῥήματα τῷ στόματι προστρέχῃ , τίς οὗτος ὁ λόγος ὁ ἐφεστὼς καὶ καταβιαζόμενος 0 ;
ἐπὶ τί δ ἡ γλῶσσ ἀσπαίρει ;
τί δ εἰπόντι περιγίγνεται καλὸν ἢ τί σιωπήσαντι δυσχερές 0 ;
οὐ γὰρ ὡς βάρος τι δεῖ πιέζοντ ἀποθέσθαι τὸν λόγον , ἐπεὶ παραμένει γε καὶ ῥηθεὶς ὁμοίως ·
ἀλλ ἢ δι αὑτοὺς ἅνθρωποι δεόμενοί τινος λαλοῦσιν ἢ τοὺς ἀκούοντας ὠφελοῦντες ἢ χάριν τινὰ παρασκευάζοντες ἀλλήλοις ὥσπερ ἁλσὶ τοῖς λόγοις ἐφηδύνουσι τὴν διατριβὴν καὶ τὴν πρᾶξιν , ἐν ᾗ τυγχάνουσιν ὄντες 0 .
εἰ δὲ μή τε τῷ λέγοντι χρήσιμον μή τ ἀναγκαῖον τοῖς ἀκούουσι τὸ λεγόμενον ἡδονὴ τε καὶ χάρις οὐ πρόσεστι , διὰ τί λέγεται ;
τὸ γὰρ μάτην καὶ διακενῆς οὐχ ἧττον ἐν τοῖς λόγοις ἢ τοῖς ἔργοις ἐστίν 0 .
ἐπὶ πᾶσι δὲ καὶ παρὰ ταῦτα πάντα δεῖ πρόχειρον ἔχειν καὶ μνημονεύειν τὸ Σιμωνίδειον ὅτι λαλήσας μὲν πολλάκις μετενόησε , σιωπήσας δ οὐδέποτε ·
καὶ τὴν ἄσκησιν , ὅτι πάντων ἐπικρατεῖ καὶ ἰσχυρόν ἐστιν 0 ·
ὅπου καὶ λυγμὸν καὶ βῆχ ἄνθρωποι τῷ προσέχειν ἀποβιαζόμενοι , μετὰ πόνου καὶ ἀλγηδόνος ἐξεκρούσαντο .
σιγὴ δ οὐ μόνον ἄδιψον , ὥς φησιν Ἱπποκράτης , ἀλλὰ καὶ ἄλυπον καὶ ἀνώδυνον 0 .
ἄπνουν ἢ σκοτεινὴν ἢ δυσχείμερον οἰκίαν ἢ νοσώδη φυγεῖν μὲν ἴσως ἄριστον 0 ·
ἂν δὲ φιλοχωρῇ τις ὑπὸ συνηθείας , ἔστι καὶ φῶτα μεταθέντα καὶ κλίμακα μεταβαλόντα καὶ θύρας τινὰς ἀνοίξαντα τὰς δὲ κλείσαντα , λαμπροτέραν εὐπνουστέραν ὑγιεινοτέραν ἐργάσασθαι .
καὶ πόλεις τινὲς οὕτω μεταθέντες ὠφέλησαν ὥσπερ τὴν ἐμὴν πατρίδα πρὸς ζέφυρον ἄνεμον κεκλιμένην , καὶ τὸν ἥλιον ἐρείδοντα δείλης ἀπὸ τοῦ Παρνασοῦ δεχομένην ἐπὶ τὰς ἀνατολὰς 0 ;
τραπῆναι λέγουσιν ὑπὸ τοῦ Χαίρωνος .
ὁ δὲ φυσικὸς Ἐμπεδοκλῆς ὄρους τινὰ διασφάγα βαρὺν καὶ νοσώδη κατὰ τῶν πεδίων τὸν νότον ἐμπνέουσαν ἐμφράξας , λοιμὸν ἔδοξεν ἐκκλεῖσαι τῆς χώρας .
ἐπεὶ τοίνυν ἔστι τινὰ πάθη νοσώδη καὶ βλαβερὰ καὶ χειμῶνα παρέχοντα τῇ ψυχῇ καὶ σκότος , ἄριστον μὲν ἐξωθεῖν ταῦτα καὶ καταλύειν εἰς ἔδαφος , αἰθρίαν καὶ φῶς καὶ πνεῦμα καθαρὸν διδόντας ἑαυτοῖς 0 ·
εἰ δὲ μή , μεταλαμβάνειν γε καὶ μεθαρμόττειν ἁμωσγέπως περιάγοντας ἢ στρέφοντας 0 1 .
οἷον εὐθὺς ἡ πολυπραγμοσύνη φιλομάθειὰ τίς ἐστιν ἀλλοτρίων κακῶν , οὔ τε φθόνου δοκοῦσα καθαρεύειν νόσος οὔ τε κακοηθείας .
τί τ ἀλλότριον , ἄνθρωπε βασκανώτατε , κακὸν ὀξυδορκεῖς τὸ δ ἴδιον παραβλέπεις ;
μετάθες ἔξωθεν καὶ μετάστρεψον εἴσω τὴν πολυπραγμοσύνην εἰ χαίρεις κακῶν μεταχειριζόμενος ἱστορίαν , ἔχεις οἴκοι πολλὴν διατριβήν ·
ὅσσον ὕδωρ κατ Ἀλιζόνος ἢ δρυὸς ἀμφὶ πέτηλα ,  τοσοῦτον πλῆθος εὑρήσεις ἁμαρτημάτων ἐν τῷ βίῳ καὶ παθῶν ἐν τῇ ψυχῇ καὶ παροραμάτων ἐν τοῖς καθήκουσιν 0 .
ὡς γὰρ ὁ Ξενοφῶν λέγει τοῖς οἰκονομικοῖς ἴδιον εἶναι τῶν ἀμφὶ θυσίαν σκευῶν , ἴδιον τῶν ἀμφὶ δεῖπνα τόπον , ἀλλαχοῦ κεῖσθαι τὰ γεωργικά , χωρὶς τὰ πρὸς πόλεμον 0 ·
οὕτω σοὶ τὰ μέν ἐστιν ἀπὸ φθόνου κακὰ κείμενα τὰ δ ἀπὸ ζηλοτυπίας τὰ δ ἀπὸ δειλίας τὰ δ ἀπὸ μικρολογίας 0 1 ·
ταῦτ ἔπελθε , ταῦτ ἀναθεώρησον τὰς εἰς γειτόνων θυρίδας καὶ τὰς παρόδους τῆς πολυπραγμοσύνης ἔμφραξον , ἑτέρας δ ἄνοιξον εἰς τὴν ἀνδρωνῖτιν τὴν σεαυτοῦ φερούσας , εἰς τὴν γυναικωνῖτιν , εἰς τὰς τῶν θεραπόντων διαίτας ·
ἐνταῦθ ἔχει διατριβὰς οὐκ ἀχρήστους οὐ δὲ κακοήθεις ἀλλ ὠφελίμους καὶ σωτηρίους τὸ φιλοπευθὲς τοῦτο καὶ φιλόπραγμον , ἑκάστου πρὸς ἑαυτὸν λέγοντος πῆ παρέβην ;
νῦν δ ὥσπερ ἐν τῷ μύθῳ τὴν Λάμιαν λέγουσιν οἴκοι μὲν εὕδειν τυφλήν , ἐν ἀγγείῳ τινὶ τοὺς ὀφθαλμοὺς ἔχουσαν ἀποκειμένους , ἔξω δὲ προϊοῦσαν ἐπιτίθεσθαι καὶ βλέπειν 0 ·
οὕτως ἡμῶν ἕκαστος ἔξω καὶ πρὸς ἑτέρους τῇ κακονοίᾳ τὴν περιεργίαν ὥσπερ ὀφθαλμὸν ἐντίθησι 0 ·
τοῖς δ ἑαυτῶν ἁμαρτήμασι καὶ κακοῖς πολλάκις περιπταίομεν ὑπ ἀγνοίας , ὄψιν ἐπ αὐτὰ καὶ φῶς οὐ ποριζόμενοι .
διὸ καὶ τοῖς ἐχθροῖς ὠφελιμώτερός ἐστιν ὁ πολυπράγμων ·
τὰ γὰρ ἐκείνων ἐλέγχει καὶ προφέρεται καὶ δείκνυσιν αὐτοῖς ἃ δεῖ φυλάξασθαι καὶ διορθῶσαι , τῶν δ οἴκοι τὰ πλεῖστα παρορᾷ διὰ τὴν περὶ τὰ ἔξω πτόησιν 0 .
ὁ μὲν γὰρ Ὀδυσσεὺς οὐ δὲ τῇ μητρὶ διαλεχθῆναι πρότερον ὑπέμεινεν ἢ πυθέσθαι παρὰ τοῦ μάντεως , ὧν ἕνεκ ἦλθεν εἰς Ἅιδου ·
πυθόμενος δὲ τοῦτο πρός τε ταύτην ἔτρεψεν αὑτόν , καὶ τὰς ἄλλας γυναῖκας ἀνέκρινε , τίς ἡ Τυρὼ καί τίς ἡ καλὴ Χλωρὶς καὶ διὰ τί Ἐπικάστη Ἐπικάστη ἁψαμένη βρόχον αἰπὺν ἀφ ὑψηλοῖο μελάθρου ἡμεῖς δὲ τὰ καθ αὑτοὺς ἐν πολλῇ ῥᾳθυμίᾳ καὶ ἀγνοίᾳ θέμενοι καὶ ἀμελήσαντες ἑτέρους γενεαλογοῦμεν , ὅτι τοῦ γείτονος ὁ πάππος ἦν Σύρος , Θρᾷττα δ ἡ τήθη 0 ·
ὁ δεῖνα δ ὀφείλει τάλαντα τρία καὶ τοὺς τόκους οὐκ ἀπέδωκεν .
ἐξετάζομεν δὲ καὶ τὰ τοιαῦτα πόθεν ἡ γυνὴ τοῦ δεῖνος ἐπανήρχετο , τί δ ὁ δεῖνα καὶ ὁ δεῖνα καθ ἑαυτοὺς ἐν τῇ γωνίᾳ διελέγοντο .
σωκράτης δὲ περιῄει διαπορῶν , τί Πυθαγόρας λὲγων ἔπειθε ·
καὶ Ἀρίστιππος Ὀλυμπίασιν Ἰσχομάχῳ συμβαλὼν ἠρώτα τί Σωκράτης διαλεγόμενος οὕτω τοὺς Ἀθηναίους διατίθησι ·
καὶ μίκρ ἄττα τῶν λόγων αὐτοῦ σπέρματα καὶ δείγματα λαβὼν οὕτως ἐμπαθῶς ἔσχεν , ὥστε τῷ σώματι συμπεσεῖν καὶ γενέσθαι παντάπασιν ὠχρὸς καὶ ἰσχνός ἄχρι οὗ πλεύσας Ἀθήναζε διψῶν καὶ διακεκαυμένος ἠρύσατο τῆς πηγῆς , καὶ τὸν ἄνδρα καὶ τοὺς λόγους αὐτοῦ καὶ τὴν φιλοσοφίαν ἱστόρησεν , ἧς ἦν τέλος ἐπιγνῶναι τὰ ἑαυτοῦ κακὰ καὶ ἀπαλλαγῆναι .
ἀλλ ἔνιοι τὸν ἴδιον βίον ὡς ἀτερπέστατον θέαμα προσιδεῖν οὐχ ὑπομένουσιν οὐ δ ἀνακλάσαι τὸν λογισμὸν ὡς φῶς ἐφ ἑαυτοὺς καὶ περιαγαγεῖν , ἀλλ ἡ ψυχὴ γέμουσα κακῶν παντοδαπῶν καὶ φρίττουσα καὶ φοβουμένη τὰ ἔνδον ἐκπηδᾷ θύραζε καὶ πλανᾶται περὶ τ ἀλλότρια , βόσκουσα καὶ πιαίνουσα τὸ κακόηθες 0 .
ὡς γὰρ ὄρνις ἐν οἰκίᾳ πολλάκις , τροφῆς πολλῆς παρακειμένης , εἰς γωνίαν καταδῦσα σκαλεύει ἔνθα γέ που διαφαίνεθ ἅτ ἐν κοπρίῃ μία κριθή 0 ·
παραπλησίως οἱ πολυπράγμονες , ὑπερβάντες τοὺς ἐν μέσῳ λόγους καὶ ἱστορίας καὶ ἃ μηδεὶς κωλύει πυνθάνεσθαι μη δ ἄχθεται πυνθανομένοις , τὰ κρυπτόμενα καὶ λανθάνοντα κακὰ πάσης οἰκίας ἐκλέγουσι .
καίτοι γε τὸ τοῦ Αἰγυπτίου χάριεν πρὸς τὸν ἐρωτῶντα τί φέρει συγκεκαλυμμένον , διὰ τοῦτο συγκεκάλυπται καὶ σὺ δὴ τί πολυπραγμονεῖς τὸ ἀποκρυπτόμενον ;
εἰ μή τι κακὸν ἦν , οὐκ ἂν ἀπεκρύπτετο .
καίτοι μὴ κόψαντά γε θύραν εἰς οἰκίαν ἀλλοτρίαν οὐ νομίζεται παρελθεῖν ἀλλὰ νῦν μὲν εἰσὶ θυρωροί , πάλαι δὲ ῥόπτρα κρουόμενα πρὸς ταῖς θύραις αἴσθησιν παρεῖχεν , ἵνα μὴ τὴν οἰκοδέσποιναν ἐν μέσῳ καταλάβῃ ὁ ἀλλότριος ἢ τὴν παρθένον ἢ κολαζόμενον οἰκέτην ἢ κεκραγυίας τὰς θεραπαινίδας ·
ὁ δὲ πολυπράγμων ἐπ αὐτὰ ταῦτα παραδύεται , σώφρονος μὲν οἰκίας καὶ καθεστώσης οὐ δ ἂν παρακαλῇ τις ἡδέως γιγνόμενος θεατής ·
ὧν δ ἕνεκα κλεὶς καὶ μοχλὸς καὶ αὔλειος , ταῦτ ἀνακαλύπτων καὶ φέρων εἰς τὸ μέσον ἑτέροις 0 .
καίτοι καὶ τῶν ἀνέμων μάλιστα δυσχεραίνομεν ὡς Ἀρίστων φησὶν ὅσοι τὰς περιβολὰς ἀναστέλλουσιν ἡμῶν ·
ὁ δὲ πολυπράγμων οὐ τὰ ἱμάτια τῶν πέλας οὐ δὲ τοὺς χιτῶνας , ἀλλὰ τοὺς τοίχους ἀπαμφιέννυσι , τὰς θύρας ἀναπετάννυσι , καὶ διὰ παρθενικῆς ἁπαλόχροος ὡς πνεῦμα διαδύεται καὶ διέρπει , βακχεῖα καὶ χοροὺς καὶ παννυχίδας ἐξετάζων καὶ συκοφαντῶν .
καὶ καθάπερ τοῦ κωμῳδουμένου Κλέωνος τὼ χεῖρ ἐν Αἰτωλοῖς , ὁ νοῦς δ ἐν Κλωπιδῶν 0 .
οὕτω τοῦ πολυπράγμονος ὁ νοῦς ἅμ ἐν πλουσίων οἴκοις ἐστὶν ἐν δωματίοις πενήτων ἐν αὐλαῖς βασιλέων ἐν θαλάμοις νεογάμων ·
πάντα πράγματα ζητεῖ , τὰ ξένων τὰ ἡγεμόνων 0 ·
οὐ δ ἀκινδύνως ταῦτα ζητῶν 0 ·
ἀλλ οἷον , εἴ τις ἀκονίτου γεύοιτο πολυπραγμονῶν τὴν ποιότητα , φθάσει τῆς αἰσθήσεως προανελὼν τὸν προαισθανόμενον 0 ·
οὕτως οἱ τὰ τῶν μειζόνων κακὰ ζητοῦντες προαναλίσκουσι τῆς γνώσεως ἑαυτούς .
καὶ γὰρ οἱ τοῦ ἡλίου τὴν ἄφθονόν γε ταύτην καὶ κατακεχυμένην ἅπασιν ἀκτῖνα παρορῶντες , αὐτὸν δὲ τὸν κύκλον ἀναιδῶς καταβλέπειν καὶ διαστέλλειν τὸ φῶς εἴσω βιαζόμενοι καὶ τολμῶντες , ἀποτυφλοῦνται .
διὸ καλῶς Φιλιππίδης ὁ κωμῳδιοποιός , εἰπόντος αὐτῷ ποτε Λυσιμάχου τοῦ βασιλέως τίνος σοι τῶν ἐμῶν μεταδῶ 0 ;
μόνον εἶπεν ὦ βασιλεῦ , μὴ τῶν ἀπορρήτων τὰ γὰρ ἥδιστα καὶ κάλλιστα τῶν βασιλέων ἔξω πρόκειται , τὰ δεῖπνα , οἱ πλοῦτοι , αἱ πανηγύρεις , αἱ χάριτες ·
εἰ δέ τι ἀπόρρητον ἐστι , μὴ προσέλθῃς μη δὲ κινήσῃς ; .
οὐ κρύπτεται χαρὰ βασιλέως εὐτυχοῦντος οὐ δὲ γέλως παίζοντος οὐ δὲ φιλανθρωπίας ;
παρασκευὴ καὶ χάριτος 0 ·
φοβερόν ἐστι τὸ κρυπτόμενον , σκυθρωπὸν ἀγέλαστον δυσπρόσιτον , ὀργῆς τινος ὑπούλου θησαυρὸς ἢ τιμωρίας βαρυθύμου σκέψις ἢ ζηλοτυπία γυναικὸς ἢ πρὸς υἱὸν ὑποψία τις ἢ πρὸς φίλον ἀπιστία .
φεῦγε τὸ μελαῖνον τοῦτο καὶ συνιστάμενον νέφος ·
οὐ λήσεταί σε βροντῆσαν οὐ δ ἀστράψαν , ὅταν ἐκραγῇ τὸ νῦν κρυπτόμενον .
τίς οὖν ἡ φυγή 0 ;
περισπασμός , ὡς εἴρηται , καὶ μεθολκὴ τῆς πολυπραγμοσύνης μάλιστα μὲν ἐπὶ τὰ βελτίω καὶ τὰ ἡδίω τρέψαντι τὴν ψυχήν 0 .
τὰ ἐν οὐρανῷ πολυπραγμόνει τὰ ἐν γῇ τὰ ἐν ἀέρι τὰ ἐν θαλάττῃ .
μικρῶν πέφυκας ἢ μεγάλων φιλοθεάμων εἰ μεγάλων , ἥλιον πολυπραγμόνει ποῦ κάτεισι καὶ πόθεν ἄνεισι ·
ζήτει τὰς ἐν σελήνῃ καθάπερ ἐν ἀνθρώπῳ μεταβολάς , ποῦ τοσοῦτον κατανάλωσε φῶς πόθεν αὖθις , ἐκτήσατο , πῶς ἐξ ἀδήλου πρῶτον ἔρχεται νέα πρόσωπα καλλύνουσα καὶ πληρουμένη 0 ·
χ ὤταν περ αὑτῆς εὐπρεπεστάτη φανῇ , πάλιν διαρρεῖ κ ἀπὶ μηδὲν ἔρχεται .
καὶ ταῦτ ἀπόρρητ ἐστὶ φύσεως , ἀλλ οὐκ ἄχθεται τοῖς ἐλέγχουσιν .
ἀλλὰ τῶν μεγάλων ἀπέγνωκας ;
πολυπραγμόνει τὰ μικρότερα , πῶς τῶν φυτῶν τὰ μὲν ἀεὶ τέθηλε καὶ χλοάζει καὶ ἀγάλλεται παντὶ καιρῷ τὸν ἑαυτῶν ἐπιδεικνύμενα πλοῦτον , τὰ δὲ νῦν μέν ἐστιν ὅμοια τούτοις , νῦν δ ὥσπερ ἀνοικονόμητος ἄνθρωπος ἐκχέαντ ἀθρόως τὴν περιουσίαν γυμνὰ καὶ πτωχὰ καταλείπεται 0 ·
διὰ τί δὲ τὰ μὲν προμήκεις τὰ δὲ γωνιώδεις τὰ δὲ στρογγύλους καὶ περιφερεῖς ἐκδίδωσι καρπούς 0 .
ἴσως δὲ ταῦτ οὐ πολυπραγμονήσεις , ὅτι τούτοις οὐδὲν κακὸν ἔστιν .
ἀλλ εἰ δεῖ πάντως τὸ περίεργον ἐν φαύλοις τισὶν ὥσπερ ἑρπετὸν ἐν θανασίμοις ὕλαις ἀεὶ νέμεσθαι καὶ διατρίβειν , ἐπὶ τὰς ἱστορίας ἀγάγωμεν αὐτὸ καὶ παραβάλωμεν ἀφθονίαν κακῶν καὶ περιουσίαν 0 ·
ἐνταῦθα γὰρ ἔνεισι πεσήματ ἀνδρῶν κ ἀπολακτισμοὶ βίων ·
φθοραὶ γυναικῶν , ἐπιθέσεις οἰκετῶν , διαβολαὶ φίλων , παρασκευαὶ φαρμάκων , φθόνοι , ζηλοτυπίαι , ναυάγι οἴκων , ἐκπτώσεις ἡγεμονιῶν ἐμπίπλασο καὶ τέρπε σαυτόν , ἐνοχλῶν μηδενὶ τῶν συνόντων μη δὲ λυπῶν .
ἀλλ ἔοικεν ἡ πολυπραγμοσύνη μὴ χαίρειν ἑώλοις κακοῖς ἀλλὰ θερμοῖς καὶ προσφάτοις ·
καὶ καινὰς τραγῳδίας ἡδέως θεᾶσθαι , τοῖς δὲ κωμικοῖς καὶ ἱλαρωτέροις πράγμασιν οὐ μάλα προθύμως ὁμιλεῖν 0 .
διὸ γάμον μέν τινος ἢ θυσίαν ἢ προπομπὴν διεξιόντος ἀμελὴς ὁ πολυπράγμων καὶ ῥᾴθυμος ἀκροατής ἐστι , καὶ προακηκοέναι τὰ πλεῖστά φησι καὶ κελεύει ταῦτα συντέμνειν καὶ παρέρχεσθαι τὸν διηγούμενον ·
ἂν δ ἢ φθοράν τις παρθένου παρακαθήμενος ἢ μοιχείαν γυναικὸς ἢ δίκης παρασκευὴν ἢ στάσιν ἀδελφῶν διηγῆται , οὔ τε νυστάζει οὔ τ ἀσχολεῖται , ἄλλα τε δίζηται ἐπέων παρὰ τ οὔατα βάλλει .
καὶ τὸ οἴμοι , τὸ κακὸν τῆς εὐτυχίας ὡς μᾶλλον ἐς οὖς φέρεται θνητῶν ἐπὶ τῶν πολυπραγμόνων ἐστὶν ἀληθῶς εἰρημένον .
ὡς γὰρ αἱ σικύαι τὸ χείριστον ἐκ τῆς σαρκὸς ἕλκουσιν , οὕτω τὰ τῶν πολυπραγμόνων ὦτα τοὺς φαυλοτάτους λόγους ἐπισπᾶται ·
μᾶλλον δ , ὥσπερ αἱ πόλεις ἔχουσί τινας πύλας ἀποφράδας καὶ σκυθρωπάς , δι ὧν ἐξάγουσι τοὺς θανατουμένους καὶ τὰ λύματα καὶ τοὺς καθαρμοὺς ἐκβάλλουσιν , εὐαγὲς δ οὐδὲν οὐ δ ἱερὸν εἴσεισι οὐ δ ἔξεισι δι αὐτῶν 0 ·
οὕτω καὶ τὰ τῶν πολυπραγμόνων ὦτα χρηστὸν οὐδὲν οὐ δ ἀστεῖον ἀλλ οἱ φονικοὶ λόγοι διέρχονται καὶ τρίβουσιν , ἐκθύσιμα καὶ μιαρὰ διηγήματα παρακομίζοντες 0 ·
ἀεὶ δ ἀοιδῶν μοῦνος ἐν στέγαις ἐμαῖς κωκυτὸς ἐμπέπτωκεν ·
αὕτη τοῖς πολυπράγμοσι μοῦσα καὶ σειρὴν μία , τοῦθ ἥδιστον ἀκουσμάτων αὐτοῖς 0 .
ἔστι γὰρ ἡ πολυπραγμοσύνη φιλοπευστία τῶν ἐν ἀποκρύψει καὶ λανθανόντων οὐδεὶς δ ἀγαθὸν ἀποκρύπτει κεκτημένος , ὅπου καὶ τὰ μὴ ὄντα προσποιοῦνται .
κακῶν οὖν ἱστορίας ὁ πολυπράγμων ὀρεγόμενος , ἐπιχαιρεκακίας συνέχεται .
πάθει , φθόνου καὶ βασκανίας ἀδελφῷ .
φθόνος μὲν γάρ ἐστι ;
λύπη ἐπ ἀλλοτρίοις ἀγαθοῖς , ἐπιχαιρεκακία δ ἡδονὴ ἐπ ἀλλοτρίοις κακοῖς 0 ·
ἀμφότερα δ ἐκ πάθους ἀνημέρου καὶ θηριώδους γεγένηται , τῆς κακοηθείας .
οὕτω δ ἑκάστῳ λυπηρόν ἐστιν ἡ τῶν περὶ αὐτὸν κακῶν ἀνακάλυψις , ὥστε πολλοὺς ἀποθανεῖν ἂν πρότερον ἢ δεῖξαί τι τῶν ἀπορρήτων νοσημάτων ἰατροῖς .